แนวโน้มดัชนีเช้าลุ้นขึ้นกรอบจำกัด
นักวิเคราะห์คาดตลาดหุ้นไทยเช้านี้มีโอกาสขึ้นต่อ จากแรงหนุนของ Fund flow และราคาสินค้าโภคภัณฑ์ที่เพิ่มขึ้นอย่างต่อเนื่อง ให้แนวรับ 1,130 จุด แนวต้าน 1,148 จุด
22 ก.พ. 2555

นักวิเคราะห์คาดตลาดหุ้นไทยเช้านี้มีโอกาสขึ้นต่อ จากแรงหนุนของ Fund flow และราคาสินค้าโภคภัณฑ์ที่เพิ่มขึ้นอย่างต่อเนื่อง ให้แนวรับ 1,130 จุด แนวต้าน 1,148 จุด          นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้มี momentum ที่จะปรับตัวขึ้นต่อ จากแรงหนุนของ Fund flow และราคาสินค้าโภคภัณฑ์ที่ปรับตัวเพิ่มขึ้นอย่างต่อเนื่อง แต่อย่างไรก็ตามกรอบการขึ้นคงจะจำกัด เนื่องจากตลาดฯปรับขึ้นมาพอสมควรแล้ว และในวันนี้ต้องรอติดตามผลการวินิจฉัยของศาลรัฐธรรมนูญเรื่องพ.ร.ก. 2 ฉบับ ซึ่งถ้าไม่ผ่านก็คงจะส่งผลกระทบต่อตลาดฯ ดังนั้นในช่วงนี้จึงอยากแนะนำให้นักลงทุนชะลอการซื้อไปก่อนเพื่อความปลอดภัย
พร้อมให้แนวรับ 1,130 จุด แนวต้าน 1,148 จุด